جنوبی کوره، اورتا منزیل‌لی موشک سیناغینی باشاری ایله ائتدی.
جنوبی کوره دولت باشقان‌لیغی سؤزچوسو پارک سوو-هیون، اؤلکه‌نین جنوب-غرب ساحلین‌دکی نیظامی اوسته سینانان اورتا منزیل‌لی موشک‌ین هدفینی تاپدیغینی ایفاده ائدرکن، موشک‌ین نه قدر اوچدوغونا و هارا دوشدوگونه دایر معلومات وئرمه‌دی.
دولت باشقانی موون جی-این‌ین ده سیناغی ایزلدیگینی ایفاده ائدن پارک، موون‌ون بورا‌داکی چیخیشیندا، کوره یاریماداسیندا باریشین قورونماسی و جنوبی کوره‌نین شمالا "آغیر باسابیله‌جگی" بیر نیظامی قابیلیت گلیشدیرمسی‌نین اهمیتینی وورغولادیغینی سؤیله‌دی.
پارک، موون‌ون جنوبی کوره خالقی‌نین، اؤلکه‌لری‌نین موشک قابیلیتی‌نین شما‌لی کوره‌نینکی‌نین گئری‌سینده اولمادیغینی گؤردوکده قورورلو و اؤزلرینی اعتباردا حیس ائده‌جکلرینی سؤیلدیگینی کؤچوردو.
دیگر طرف‌دن آمریکا‌لی مسئول‌لار، شما‌لی کوره‌نین دونن اوزون منزیل‌لی موشک سیناق‌لاری چرچیوه‌سینده یئنی بیر موشک موتورو سیناغی ائتدیگینی ائشیتدیرمیش و بو سیناغین شما‌لی کوره‌نین آمریکایا قاره‌لرآراسی بالیستیک موشک موتورو سیناق‌لاری‌نین بیر مرحله‌سی اولا بیله‌جگینی قید ائتمیشدی.
